स्वरोजगार के ऋण स्वीकृत कर एक सप्ताह में वितरण सुनिश्चित करें:शर्मा
कलेक्टरमातादीन शर्मा ने बैंकर्स अधिकारियों को निर्देश दिए कि वे सरकार द्वारा प्रायोजित विभिन्न योजनाओं में जो ऋण आवेदन पत्र बैंकर्स में प्रस्तुत किए गए हैं उनमें एक सप्ताह में ऋण स्वीकृत कर उनके वितरण की कार्रवाई करके शत-प्रतिशत लक्ष्य की उपलब्धि अर्जित करावें। उन्होंनें बैंक अधिकारियों को निर्देश दिए कि वे इन योजनाओं में सकारात्मक भाव रखते हुए जरूरतमंदों को समय पर ऋण उपलब्ध कराएं ताकि वे अपना स्वरोजगार चालू कर आर्थिक रूप से सबल बनें। उन्होंने कहा कि जिले के विकास में बैंकर्स का योगदान सबसे महत्वपूर्ण है इसलिए वे इसमें अपनी महत्वपूर्ण भूमिका अदा करें साथ ही उन्होंने डिजिटल इंडिया की क्रान्ति में भी गति लाने के निर्देश दिए।
कलेक्टर शर्मा ने शुक्रवार को कलेक्ट्रेट सभागार में आयोजित जिला स्तरीय बैंकर्स समन्वय समिति की बैठक में यह निर्देश दिए। बैठक में रिजर्व बैंक के एजीएम आर.पी.पालीवाल, डीडीएम नाबार्ड माणक चन्द रेगर, लीड बैंक अधिकारी आर.के.भंवरायत, परियोजना प्रबंधक एससीडीसी हिम्मतसिंह कविया, एसीपी हरीशंकर अग्रवाल के साथ ही अन्य विभागीय अधिकारी एवं बैंकर्स अधिकारी उपस्थित थे।
पुस्तिकाका किया विमोचन : बैठकमें कलेक्टर ने नाबार्ड की ओर से जैसलमेर जिले के संबंध में प्रकाशित ‘‘ संभाव्यता युक्त ऋण योजना वर्ष 2017-18 ‘‘ पुस्तिका का विमोचन किया। नाबार्ड के डीडीएम माणक चन्द रेगर ने बताया कि जिले में 3501 करोड़ रुपए की ऋण संभावनाएं आंकी गई है। जिसमें से कृषि क्षेत्र के लिए 2965 करोड़ रुपए के ऋण का प्रावधान किया गया है वहीं शिक्षा, हाउसिंग, सौर उर्जा एवं अन्य गतिविधियों के लिए ऋण योजनाओं का प्रावधान किया गया है।
जैसलमेर. पुस्तिका का विमोचन करते जिला स्तरीय अधिकारी।
hin_Deva hin_Deva hin_Deva hin_Deva mai_Deva